Han var søn af varemægler Jørgen Deichmann (1799-1875) og Caroline Elisabeth f. Fjeldsted (1808-1858). Deichmann besøgte [[Det Kongelige Danske Kunstakademi|Kunstakademiet]] fra oktober [[1848]] til januar [[1857]] som modelerer og arbejdede fra [[1849]] som billedhugger i [[H.W. Bissen]]s værksteder. Senere ville han være maler og besøgte på ny Kunstakademiets modelskole i [[1865]]. Han udstillede [[1852]] en portrætbuste af sin fader og udførte til [[Den Danske Frimurerorden|Frimurerlogen]] en buste af pastor [[C.H. Visby]], men levede af at tegne, dels for ''[[Illustreret Tidende]]'', dels for ''[[Punch (tidsskrift)|Punch]]'' og dels selvstændigt, fx ''Kongerne [[Frederik 7.|Frederik VII's]] og [[Karl 15. af Sverige|Carl XV's]] Indtog gennem [[Vesterport (København)|Vesterport]]'' ([[litografi|litograferet]] af [[I.W. Tegner & Kittendorff]]) og en række på 40 kolorerede blade, forestillende ældre københavnske gadeoriginaler, ''Gamle Bekjendte fra Kjøbenhavn'', som han gentog mange gange. Flere figurer er inspirerede af [[Hans Peter Hansen (xylograf)|H.P. Hansens]] serie med samme indhold.
Kunst Historie Erhvervsliv Kommunikation